Pankratius von Dinkel

Pankratius von Dinkel (født 9. februar 1811 i Staffelstein i Oberfranken i Kongedømmet Bayern, død 8. oktober 1894 i Augsburg i Bayern) var katolsk biskop av Augsburg fra 1858 og til sin død.

Liv og virke

Bakgrunn
Pankratius von Dinkel ble født som sønn av en gjestgiver og borgermester. Etter at han ble uteksaminert fra gymnasiet i 1828, studerte han filosofi og katolsk teologi ved Bambergs lyceum.

Prest
Han ble ordinert til prest den 31. august 1834 av erkebiskopen av Bamberg, Joseph Maria von Fraunberg. Dinkel arbeidet som kapellan ved sognekirken St. Martin i Forchheim. I 1843 ble han sogneprest i Erlangen, hvor han arbeidet til 1858. Da han forlot Erlangen, ble han gjort til æresborger i byen.

Biskop av Augsburg
Pankratius von Dinkel etterfulgte Michael von Deinlein som biskop av Augsburg. Den 21. november 1858 ble han intronisert i Augsburg-katedralen av erkebiskopen av München, Gregor von Scherr. 

Biskop Pankraz introduserte snart en ny katekisme og, i 1860, en ny sang- og bønnebok («Laudate»). Han tok initiativ til restaureringen av Augsburg-katedralen og St. Ulrich og Afra-kirken.

Som deltaker på det første Vatikankonsil stilte han seg den side av biskopene som avviste formuleringen av dogmet om pavens ufeilbarlighet.

Under Kulturkampf tok han inn en rekke prester og teologistudenter som var blitt utvist fra Preussen.

Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Alessandro Mattei (1744-1820) *1743
 Kardinal Pietro Francesco Galleffi (1770-1837) *1819
 Kardinal Giacomo Filippo Fransoni (1775-1846) *1822
 Kardinal Antonio Saverio De Luca (1805-1883 ) *1845
 Erkebiskop Gregor (Leonhard Andreas) von Scherr, O.S.B. (1804-1877) *1856
 Biskop Pankratius von Dinkel (1811-1894) *1858

Litteratur

Referanser 

Tyske katolske biskoper
Tyske kirkehistorikere
Personer fra Landkreis Lichtenfels
Linjen Rebiba
Deltakere på Første Vatikankonsil